|  |
| --- |
| FITXA 3. DECLARACIÓ RESPONSABLE |
| La persona que signa DECLARA:**Primer.-** Que totes les dades que consten en aquesta soŀlicitud i en els documents que l’acompanyen són certes.**Segon.-** Que es compromet, en qualsevol dels casos, a aportar la documentació acreditativa d’aquests extrems en la forma i el termini en què sigui requerit a aquest efecte per l’òrgan gestor.**Tercer.-** Que coneix i accepta el compliment estricte de l’ordenança vigent reguladora de les subvencions que atorga l’Ajuntament de Canet de Mar, així com tots els requisits exigits a les bases i la convocatòria per soŀlicitar i atorgar aquestes subvencions.**Quart.-** Que accepta la subvenció, en el cas que li sigui atorgada, i es compromet a complir-ne les condicions i les càrregues que se’n derivin. Així mateix, es compromet a aplicar aquesta subvenció a les finalitats específiques per a les quals li ha estat concedida.**Cinquè.-** Que està assabentada que la manca de justificació documental de les subvencions rebudes d’aquest Ajuntament no només comporta l’anuŀlació de la subvenció i l’exigència de responsabilitats a les persones o entitats perceptores, sinó que, com a conseqüència, no es tramitarà aquesta soŀlicitud.**Sisè.-** Que farà publicitat en tots els seus actes de la coŀlaboració de l’Ajuntament i que farà constar en tota la documentació i propaganda gràfica el seu patrocini.**Setè.-** Que no es troba incursa en les prohibicions per obtenir la condició de beneficiària assenyalades en els apartats 2 i 3 de l’article 13 de la Llei 38/2003, de 17 de novembre, general de subvencions.**Vuitè.-** Que es troba al corrent en el compliment de les obligacions tributàries amb l’Agència Estatal d’Administració Tributària (AEAT), de les obligacions amb la Tresoreria General de la Seguretat Social (TGSS) i amb la hisenda municipal.**Novè.-** Que la quantia de la subvenció municipal, conjuntament amb altres fonts de finançament específiques, no supera el cost total del projecte objecte de la subvenció. |

I per tal que així consti, signa la present declaració.

Canet de Mar, ………… de ………… de 2025.

|  |  |
| --- | --- |
| Segell de l’entitat | Signatura electrònica de l’entitat |
|  |  |

NOTES:

1.- La presentació de la soŀlicitud comportarà l’autorització a l’Ajuntament de Canet de Mar perquè pugui obtenir l’acreditació d’estar al corrent del compliment de les obligacions amb l’AEAT, la TGSS i la hisenda municipal a través de certificats telemàtics, així com per la verificació de la vostra identitat i la compulsa de les dades facilitades amb la Direcció General de Policia.

En cas que la persona soŀlicitant vulgui denegar el consentiment d’accés als esmentats certificats telemàtics a l’Ajuntament de Canet de Mar, ha de marcar la casella següent:

En aquest supòsit, les persones o entitats beneficiàries hauran de presentar els certificats corresponents durant el període de 10 dies hàbils des de la notificació de la resolució provisional de la concessió de la subvenció.

2.- Segons el que preveu la Llei 38/2003, de 17 de novembre, general de subvencions, la inexactitud o la falsedat d’aquesta declaració responsable és motiu d’exclusió de la persona que fa la soŀlicitud i de responsabilitats de qualsevol tipus en què s’hagi pogut incórrer com a conseqüència de la inexactitud o la falsedat en la declaració.

La inexactitud, la falsedat o l’omissió de dades essencials en aquesta declaració responsable o l’incompliment dels requisits exigibles d’acord amb la legislació vigent per a l’obtenció de la subvenció determinarà el reintegrament de la subvenció atorgada, sens perjudici de les responsabilitats penals, civils o administratives que li puguin ser exigides.

De conformitat amb allò que disposa la Llei orgànica 3/2018, de 5 de desembre, de protecció de dades personals i garantia dels drets digitals, s’informa que les dades personals seran incloses en el fitxer anomenat «Instàncies» del qual és responsable l’Ajuntament de Canet de Mar. Així mateix, s’informa que la finalitat d’aquest fitxer és resoldre les soŀlicituds presentades per la ciutadania, i que les dades no seran cedides sense consentiment, excepte si ho autoritza una llei. Les dades són recollides i seran tractades fins a l’aprovació de la justificació de la subvenció.

Els drets d’accés, rectificació i canceŀlació de les dades proporcionades i l’oposició al seu tractament es pot exercir mitjançant l’enviament d’un correu electrònic al Delegat de Protecció de Dades (dpd.ajcanetdemar@diba.cat) o mitjançant els tràmits disponibles a la seu electrònica de l’Ajuntament (*http://canetdemar.cat/seccio.php?id=21*), tot adjuntant còpia del DNI o document identificatiu.